Dôvodová správa

Všeobecná časť

	Ministerstvo financií Slovenskej republiky predkladá návrh vyhlášky Ministerstva financií Slovenskej republiky, ktorou sa dopĺňa vyhláška Ministerstva financií Slovenskej republiky č. 378/2011 Z. z.  o spôsobe označovania platby dane v znení neskorších predpisov.                                                                                                                                                                                                                                                                                                                                                                                                                     
	Návrh vyhlášky sa predkladá v nadväznosti na novelu zákona č. 106/2004 Z. z. o spotrebnej dani z tabakových výrobkov v znení neskorších predpisov, ktorou sa rozširuje predmet úpravy zákona o výrobok súvisiaci s tabakovými výrobkami a zavádzajú sa nové druhy daňových subjektov. Aby sa nastavilo správne označovanie platieb dane, je potrebné doplniť označenie tohto nového druhu spotrebnej dane „výrobok súvisiaci s tabakovými výrobkami“ a označenie týchto nových druhov daňových subjektov „držiteľ povolenia na obchodovanie s bezdymovým tabakovým výrobkom, držiteľ povolenia na distribúciu bezdymového tabakového výrobku, držiteľ povolenia na obchodovanie s výrobkom súvisiacim s tabakovými výrobkami, držiteľ povolenia na distribúciu výrobku súvisiaceho s tabakovými výrobkami“ do prílohy č. 2 k vyhláške.
	Vplyvy návrhu vyhlášky na rozpočet verejnej správy, podnikateľské prostredie, sociálne vplyvy, vplyvy na životné prostredie a informatizáciu spoločnosti sú uvedené v doložke vybraných vplyvov.
	Návrh vyhlášky je v súlade s Ústavou Slovenskej republiky, ústavnými zákonmi a inými právnymi predpismi, s nálezmi Ústavného súdu Slovenskej republiky, medzinárodnými zmluvami a dokumentmi, ktorými je Slovenská republika viazaná, ako aj v súlade s právom Európskej únie.
	Návrh vyhlášky má dopad na štátny rozpočet, rozpočty obcí alebo rozpočty vyšších územných celkov a informatizáciu spoločnosti. Návrh vyhlášky nemá vplyv na podnikateľské prostredie, nemá sociálne vplyvy, vplyvy na životné prostredie a ani vplyvy na služby verejnej správy pre občana.

Účinnosť vyhlášky sa navrhuje od 1. februára 2025.